**ক্যাথলিন ক্যাথি ক্রস** (ইংরেজি: Kathy Cross; জন্ম: ২৮ জুন, ১৯৫৭) নর্থ আইল্যান্ডের তুমারুনুই এলাকায় জন্মগ্রহণকারী নিউজিল্যান্ডীয় প্রমিলা ক্রিকেটার ও পূর্ব এশিয়া-প্রশান্ত মহাসাগরীয় অঞ্চল থেকে মনোনীত আম্পায়ার। নিউজিল্যান্ড মহিলা ক্রিকেট দলের অন্যতম সদস্য ছিলেন **ক্যাথি ক্রস**। দলে তিনি মূলতঃ উইকেট-কিপারের দায়িত্ব পালন করতেন। নগাতি মানিয়াপোতো উপজাতি পরিবারের সদস্য তিনি।

কর্মজীবন
--------

খেলোয়াড়ী জীবন থেকে অবসর নেবার পর ক্রস আম্পায়ারিত্বের দিকে ঝুঁকে পড়েন ও ১৯৯৮-৯৯ মৌসুমে আম্পায়ার হিসেবে খেলা পরিচালনা করেন। ২০০০ সালে মহিলাদের ক্রিকেট বিশ্বকাপে নিউজিল্যান্ড মহিলা দলের প্রতিনিধিত্ব করেন।

২০০২ সালে প্রথম মহিলা হিসেবে টেস্টে আম্পায়ার হিসেবে মনোনীত হন। ওয়েলিংটনে নিউজিল্যান্ড ও ইংল্যান্ডের মধ্যকার খেলায় চতুর্থ আম্পায়ারের দায়িত্বে ছিলেন। ২০১৪ সালে প্রথম মহিলা হিসেবে আইসিসি'র সহযোগী ও অনুমোদনপ্রাপ্ত আন্তর্জাতিক আম্পায়ারের তালিকায় অন্তর্ভুক্ত হয়েছেন। এছাড়াও, ২০১১ সালের মহিলা ক্রিকেট বিশ্বকাপ বাছাইপর্ব এবং ২০১৩ সালের মহিলাদের বিশ্ব টুয়েন্টি২০ বাছাইপর্বে আম্পায়ারের দায়িত্ব পালন করেন। ২৮ নভেম্বর থেকে ৫ ডিসেম্বর পর্যন্ত ব্যাংককে অনুষ্ঠিত মহিলাদের বিশ্ব টুয়েন্টি২০ বাছাইপর্বে অস্ট্রেলিয়ার ক্লেয়ার পোলোস্যাক, ইংল্যান্ডের সু রেডফার্ন এবং ওয়েস্ট ইন্ডিজের জ্যাকুলিন উইলিয়ামস-সহ তিনিও খেলা পরিচালনার জন্য আইসিসি কর্তৃক মনোনীত হন।

আইসিসি বিশ্ব টুয়েন্টি২০
------------------------

২০১৬ সালের আইসিসি বিশ্ব টুয়েন্টি২০ প্রতিযোগিতায় ৩১-সদস্যবিশিষ্ট খেলা পরিচালনাকারী কর্মকর্তাদের তালিকায় দুইজন মহিলা আম্পায়ারকে মনোনীত করা হয়। এরফলে প্রতিযোগিতার ইতিহাসে প্রথমবারের মতো অস্ট্রেলীয় ক্লেয়ার পোলোসাকের সাথে তিনিও খেলা পরিচালনার জন্য মাঠে অবস্থান গ্রহণ করেন। ক্রস ইতোঃপূর্বে ২০০০, ২০০৯ এবং ২০১৩ সালের মহিলাদের বিশ্বকাপে খেলা পরিচালনা করেছেন। ১৬ মার্চ চেন্নাইয়ে অনুষ্ঠিত বাংলাদেশ-পাকিস্তানের মধ্যকার খেলা পরিচালনা করেন।

তথ্যসূত্র
---------

1. ↑  "Kathy Cross"। Cricket Archive। সংগ্রহের তারিখ ২৮ ফেব্রুয়ারি ২০১৩।
2. 1 2  McConnell, Lynn (৫ সেপ্টেম্বর ২০০০)। "Wellington woman to umpire in Women's World Cup"। *ESPN Cricinfo*। সংগ্রহের তারিখ ২৮ ফেব্রুয়ারি ২০১৩।
3. ↑  "Kathy Cross - Wellington Umpire" (পিডিএফ)। *Cricket Wellington Annual Report 2011-12*। Cricket Wellington। ৮ ফেব্রুয়ারি ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৩।
4. ↑  Stern, John (২৩ মার্চ ২০০২)। "Woman on the verge of history"। *The Guardian*। সংগ্রহের তারিখ ২৮ ফেব্রুয়ারি ২০১৩।
5. ↑  "Kathy Cross first woman umpire on ICC panel"। *ESPN Cricinfo*। সংগ্রহের তারিখ ২৭ মার্চ ২০১৫।
6. ↑  "Four women umpires to stand in Women's WT20 qualifier"। Cricinfo। 2015-11-25। সংগ্রহের তারিখ 2016-3-18।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
7. ↑  "Female umpires to stand in Women's World T20"। Cricinfo। 2016-2-26। সংগ্রহের তারিখ 2016-3-18।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য)

আরও দেখুন
---------

* লুসি ডুলান
* ক্যাথি ফ্রিম্যান
* ক্লেয়ার পোলোসাক
* ২০১৬ আইসিসি বিশ্ব টুয়েন্টি২০
* নিউজিল্যান্ড জাতীয় মহিলা ক্রিকেট দল

| * দে
* স
আইসিসি সহযোগী ও অনুমোদিত আম্পায়ার প্যানেল (২০১৬) |
| --- |
| 
* সংযুক্ত আরব আমিরাত আকবর আলী
* সংযুক্ত আরব আমিরাত ইফতিখার আলী
* মার্কিন যুক্তরাষ্ট্র বন্দেকর
* প্রজাতন্ত্রী আয়ারল্যান্ড ব্ল্যাক
* নিউজিল্যান্ড ক্রস
* কেনিয়া ডি’মেলো
* হংকং দার
* নেদারল্যান্ডস দ্বীন
* স্কটল্যান্ড ডোডলস
* আফগানিস্তান দুররাণী
* স্কটল্যান্ড হ্যাগো
* উত্তর আয়ারল্যান্ড হথর্ন

 |
| 
* নামিবিয়া হেনরি
* সংযুক্ত আরব আমিরাত হক
* হংকং হাওয়ার্ড
* নেদারল্যান্ডস জানসেন
* নেপাল ঝাঁ
* পাপুয়া নিউগিনি কাপা
* নেদারল্যান্ডস লাইত
* নামিবিয়া লু
* ভানুয়াতু মরিসন
* প্রজাতন্ত্রী আয়ারল্যান্ড নেল
* পাপুয়া নিউগিনি ওয়ালা

 |
| 
* কেনিয়া ওদিয়াম্বো
* কেনিয়া ওইয়েকো
* আফগানিস্তান পাকতিন
* অস্ট্রেলিয়া পোলোসাক
* নেপাল প্রধান
* সিঙ্গাপুর প্রসাদ
* স্কটল্যান্ড রামাগে
* ইংল্যান্ড রেডফার্ন
* নেপাল সুবেদী
* হংকং থমসন
* ক্রিকেট ওয়েস্ট ইন্ডিজ উইলিয়ামস
* কেইম্যান দ্বীপপুঞ্জ ইয়ং

 |